**ΜΙΧΑΛΑΚΗΣ ΚΑΡΑΟΛΗΣ \* ΑΝΔΡΕΑΣ ΔΗΜΗΤΡΙΟΥ**

**Αφήγηση**

Μιχαλάκης Καραολής:

«Εμένα δεν πρέπει να με λυπάστε, αφού εγώ δεν βρίσκω λόγο

για να με κλαίω, ούτε οι συγγενείς μου πρέπει να με κλαίνε.

Τα ελληνόπουλα δεν ξέρουν μόνο πώς πρέπει να ζουν.

Ξέρουν και πώς να πεθαίνουν. Kαι πώς την πατρίδα να τιμούν.».

Ανδρέας Δημητρίου:

«Λυπάμαι που δε θα δω την Κύπρο μας ελεύθερη. Όμως δεν

με φοβίζει ο θάνατος, γιατί η ζωή είναι περιττή μέσα στη σκλαβιά.».

**ΜΙΧΑΛΑΚΗΣ ΚΑΡΑΟΛΗΣ \* ΑΝΔΡΕΑΣ ΔΗΜΗΤΡΙΟΥ**

**Στίχοι**

Μιχάλης ο Καραολής και Ανδρέας Δημητρίου

ανέβαιναν στο ικρίωμα με όψη Ιησού Κυρίου.

Δεν χώραγε καταπακτή τόση ανδρειοσύνη,

στις πλάτες τους κουβάλαγαν όλη τη ρωμιοσύνη.

ΡΕΦΡΑΙΝ

Όσους και να κρεμάσετε, πολλοί Καραολήδες

θα ξεφυτρώνουνε στη γη, της Λευτεριάς ασπίδες,

αγωνιστές της Λευτεριάς, που έχουν μορφή Αγίου,

άντρες με τόλμη και αρετή του Αντρέα Δημητρίου.

Δάκρυσαν όρη και βουνά, η πλάση βουρκωμένη,

από οργή πλημμύρισε όλη η οικουμένη.

Ψυχροί, απάνθρωποι εχθροί, γόνοι φρικτού θηρίου

κρέμασαν τον Καραολή μαζί με Δημητρίου.